text: [{"text_idx": "#000005", "text": "Seinastu a\u0301rini hevur CO2-u\u0301tla\u0301t og onnur u\u0301tla\u0301t veri\u00f0 frammarlaga i\u0301 kjakinum, og ein ru\u0301gva av royndum ver\u00f0a st\u00f8\u00f0ugt gj\u00f8rdar at finna reinari orku. I\u0301 2021 var no\u0301gv skriva\u00f0 um royndirnar at fa\u0301a eina gr\u00f8nari skipafer\u00f0slu, og ju\u0301st skipafer\u00f0slan er ein partur av da\u0301lkingini. Her eru brot u\u0301r n\u00f8krum greinum, sum vi\u00f0gera m\u00f8guleikarnar at fa\u0301a gr\u00f8nari motorar/maskinur til skipafer\u00f0sluna CO2:"}, {"text_idx": "#000006", "text": "CO2: Smi\u0301\u00f0a skip fyri 10 milliardir dollarar \u2013 u\u0301tla\u0301tsfri\u0301tt"}, {"text_idx": "#000007", "text": "Japanska rei\u00f0arafelagi\u00f0, JSA, stu\u00f0lar \u00e6tlanunum hja\u0301 stjo\u0301rnini at minka CO2-u\u0301tla\u0301ti\u00f0 til null a\u0301\u00f0renn 2050. Rei\u00f0ararnir eru samdir um at smi\u0301\u00f0a skip fyri ti\u0301ggju milliardir dollarar um a\u0301ri\u00f0 fyri at r\u00f8kka CO2nullinum."}, {"text_idx": "#000008", "text": "Talan er um at gera hesar i\u0301l\u00f8gurnar i\u0301 ny\u0301ggj skip vi\u00f0 null-u\u0301tla\u0301ti n\u00e6stu 30 a\u0301rini. Japanska rei\u00f0arafelagi\u00f0 sigur, at limirnir i\u0301 felagnum si\u0301ggja tri\u0301ggjar h\u00f8vu\u00f0sm\u00f8guleikar: Kolevnisendurny\u0301tslumetan, vetni/hydrogen og ammoniakk."}, {"text_idx": "#000009", "text": "Til tess at koma a\u0301 ma\u0301l vi\u00f0 null-u\u0301tla\u0301tinum i\u0301 2050 er ney\u00f0ugt at smi\u0301\u00f0a 100 skip a\u0301rliga, og ta\u00f0 fer at kosta einar 100 milliardir dollarar um a\u0301ri\u00f0. Rei\u00f0arafelagi\u00f0 i\u0301 Japan metir, at ney\u00f0ugt er b\u00e6\u00f0i hja\u0301 skipum, sum sigla a\u0301 heimsh\u00f8vunum, og skipum, sum sigla fram vi\u00f0 japonsku strondini, at vera vi\u00f0 i\u0301 hesi strembanini at endurny\u0301ggja flotan til ein reinari flota"}, {"text_idx": "#000012", "text": "Brunnba\u0301turin fo\u0301r beint fra\u0301 handanini til arbei\u00f0is i\u0301 einum longri sa\u0301ttma\u0301la fyri Nova Sea AS og Salten Aqua AS og fleiri samstarvandi alarar. skrivar, at F\u00e6r\u00f8ysund er solei\u00f0is u\u0301tgj\u00f8rdur, at hann ly\u0301kur strangastu umhv\u00f8rviskr\u00f8vini."}, {"text_idx": "#000013", "text": "Ba\u0301turin hevur dieselelektriska framdra\u0301ttarmegi og ESSravla\u00f0sskipan til blendingsrakstur, eins og u\u0301tger\u00f0 at binda i\u0301 landstreymskipanir. ESS-Ravla\u00f0spakkin ver\u00f0ur ny\u0301ttur at taka spenningstopparnar undir rakstri fyri at minka um tali\u00f0 av generatorum i\u0301 drift og solei\u00f0is minka no\u0301gv um brennievnisny\u0301tsluna."}, {"text_idx": "#000014", "text": "Ba\u0301turin kann eisini liggja vi\u00f0 bryggju i\u0301 styttri og longri ti\u0301\u00f0arskei\u00f0 uttan at ny\u0301ta generatorar \u2013 alt eftir landstreymsorkuni i\u0301 havnunum. Ta\u00f0 minkar eisini um larmin i\u0301 \u00f8kinum. Ba\u0301turin er sera v\u00e6l u\u0301tgj\u00f8rdur til flutning av livandi fiski i\u0301 opnari og afturlatnari skipan a\u0301 ein varligan ha\u0301tt, null u\u0301tla\u0301t undir afturlatnum flutningi vi\u00f0 yvirvaking, reinsing og vi\u00f0ger\u00f0 av \u00f8llum vatnrensli, filturskipan at reinsa vatn, UV-vi\u00f0ger\u00f0 av vatni inn og u\u0301t u\u0301r lastaru\u0301munum og so framvegis."}, {"text_idx": "#000015", "text": "NOAH og Hagland skriva i\u0301dna\u00f0ars\u00f8gu vi\u00f0 ravla\u00f0sblendings-skipinum Hagland Captain. Talan er um eitt umv\u00e6lt og umbygt bulkskip, sum fer at minka eituru\u0301tla\u0301t sum NOx vi\u00f0 90 prosentum, ta\u00f0 er ta\u00f0 sama sum u\u0301tla\u0301ti\u00f0 fra\u0301 84.000 perso\u0301nbilum."}, {"text_idx": "#000016", "text": "Hetta er heimsins fyrsta \u201cplugin\u201d blendings bulkskip, og er eitt o\u0301gvuliga gott d\u00f8mi um eina ny\u0301ggja t\u00f8kni, sum er ney\u00f0ug, til vit finna a\u00f0rar nullu\u0301tla\u0301tsloysnir, seg\u00f0i ta\u0301verandi norski fors\u00e6tisra\u0301\u00f0harrin Erna Solberg, ta\u0301 hon vitja\u00f0i skipi\u00f0 i\u0301 havnini i\u0301 Oslo."}, {"text_idx": "#000017", "text": "I\u0301 2018 vildi tilfeingis- og umhv\u00f8rvisfelagi\u00f0 NOAH minka u\u0301tla\u0301tini fra\u0301 flutningslei\u00f0um si\u0301num. Felagi\u00f0 vendi s\u00e6r til eina r\u00f8\u00f0 av rei\u00f0ari\u0301um og fekk eina langti\u0301\u00f0ar avtalu vi\u00f0 Hagland Shipping, sum tryggja\u00f0i i\u0301l\u00f8guna."}, {"text_idx": "#000018", "text": "Fyri kortum kom ve\u00f0urlagsnevndin hja\u0301 ST vi\u00f0 einari skelkandi fra\u0301grei\u00f0ing, sum av a\u0301lvara ly\u0301sir, hvussu stutta ti\u0301\u00f0 vit hava at minka munandi um ve\u00f0urlagsu\u0301tla\u0301tini."}, {"text_idx": "#000019", "text": "- Hetta skipi\u00f0 er eitt li\u0301ti\u00f0, men ty\u0301dningarmiki\u00f0 stig a\u0301 lei\u00f0ini. I\u0301 dag skriva vit ein ny\u0301ggjan ta\u0301tt i\u0301 sto\u0301ru i\u0301dna\u00f0arumleggingini i\u0301 Noregi og i\u0301 restini av heiminum, sigur samtaksstjo\u0301rin i\u0301 NOAH, Anders L\u00e6greid."}, {"text_idx": "#000020", "text": "Maersk fer at royna luftbl\u00f8\u00f0rur"}, {"text_idx": "#000021", "text": "Sum eina roynd a\u0301 havinum fer A.P. M\u00f8ller-M\u00e6rsk n\u00e6sta a\u0301r at royna luftbl\u00f8\u00f0rur undir einum bingjuskipi. Endama\u0301li\u00f0 er at minka um sjo\u0301gvmo\u0301tst\u00f8\u00f0una."}, {"text_idx": "#000022", "text": "Ta\u0301 i\u00f0 skipi\u00f0 siglir a\u0301 einum bl\u00f8\u00f0ru-teppi, sum ver\u00f0ur bla\u0301st u\u0301t i\u0301 einum j\u00f8vnum streymi undir skrokkimum, sparir ta\u00f0 brennievni og sostatt minkar CO2u\u0301tla\u0301ti\u00f0."}, {"text_idx": "#000023", "text": "Ta\u00f0 er svenska fyrit\u00f8kan Wa\u0308rtsila, sum bo\u00f0ar fra\u0301 hesum i\u0301 einum ti\u0301\u00f0indaskrivi. Svenska fyrit\u00f8kan upply\u0301sir eisini, at bretska virki\u00f0 \u2018Silverstream Technoligies\u2019 skal gera skipanina. Wa\u0308rtsila skal seta skipanina i\u0301 bingjuskipi\u00f0, og sum skilst, bi\u0301leg\u00f0i M\u00e6rsk skipanina i\u0301 mai i\u0301 a\u0301r."}, {"text_idx": "#000024", "text": "Seinni skriva\u00f0i S\u00f8fart, at Silverstream hevur fingi\u00f0 bi\u0301leggingar upp a\u0301 30 skipanir til ny\u0301bygningar fra\u0301 M\u00e6rskkappingarneytanum Mediterranean Shipping (MSC)."}]